Hogyan működik a Reszponzív webdesign ellenőrző?
Egyszerűen írja be weboldala URL-jét, majd kattintson az „oldalam tesztelése” gombra, és a reszponzív webdesign ellenőrző eszközünk elintézi a többit. A népszerű eszközök listájából kiválaszthatja az ellenőrizni kívánt modellt – beleértve az iPhone X, az iPhone 8, az iPad, a Samsung Galaxy S7, a Kindle Fire modelleket vagy a 14 hüvelykes kijelzőjű laptopot –, vagy kiválaszthatja a „minden készülék” fület, ahol választhat mobiltelefonok, táblagépek és asztali számítógépek közül a felbontás beállításakor.
hu
Mi a Reszponzív webdesign ellenőrző eszköz?
A Reszponzív webdesign ellenőrző eszköz használatához csak a weboldala URL-jét kell megadnia, és máris megnézheti, hogyan fog kinézni a weboldala különféle eszközökön, a mobiltelefonok és a táblagépek kijelzőin, a népszerű modelleken, sőt egyedi felbontásokat is be lehet állítani.
hu
Mi a mobil reszponzív design?
A mobil reszponzív design annyit tesz, hogy a weboldalt kifejezetten úgy tervezték meg, hogy automatikusan alkalmazkodjon a különböző mobiltelefonokhoz, táblagépekhez és asztali számítógépekhez. Még az azonos méretűnek látszó képernyők vagy kijelzők felbontása is eltérő lehet, és a mobil reszponzív design a felbontásra (nem pedig a fizikai képernyőméretre) vonatkozik. Például az iPad táblagépek fizikai mérete azonos, de képernyőfelbontásuk kissé eltérhet attól függően, hogy az iPad melyik generációjáról beszélünk, illetve hogy „retina” típusú a kijelző vagy sem.
hu
Miért fontos tesztelni, hogy mennyire reszponzív a weboldalam?
A legtöbb esetben Ön a weboldalát egy asztali gépen készíti el (vagy készítik el Önnek), ám ma már az emberek az esetek több, mint 50%-ában mobiltelefonon vagy táblagépen böngésznek online. Mivel a mobiltelefonok és a táblagépek kisebb képernyőfelbontással rendelkeznek, gondoskodnia kell arról, hogy weboldalát a mobiltelefonokról/táblagépekről is könnyen meglátogathassák és használhassák. Ha tele van a weboldal problémákkal, mint például túl kicsi a szöveg, csak részben láthatók a dobozok/frame-ek, vagy sok gesztust és nagyítást igényelnek az oldalak, az gyorsan elveszi a látogatók kedvét. Még akkor is, ha az Ön által használt honlapfejlesztő vagy a WordPress téma elvileg „mobilra optimalizált” vagy mobil reszponzív, akkor is el kell végeznie a saját ellenőrzéseit azért, hogy biztos lehessen benne, minden rendben van!
hu